Вольны час рабяты з аграгарадка Залессе на гэтым тыдні арганізавалі па-здароваму: работнікі мясцовага кінаканцэртнага цэнтра зацікавілі падлетка ў летнім велапрабегам па маршруту Залессе-Куклічы-Залессе працягласцю 11 кіламетраў. Папіўшы кукліцкай крынічнай вады, хлопчыкі і дзяўчынкі пад пільным наглядам мастацкага кіраўніка ККЦ Таццяны Багаслоўскай рушылі ў зваротны шлях. А на фінішы аматараў здаровага ладу жыцця ўжо чакалі зробленыя рукамі культработнікаў флікеры – каб у цемры быць заўважаным.